**LĒMUMS**

Liepājā

|  |  |  |
| --- | --- | --- |
| 2022.gada 19.maijā | Nr.172/9  (prot. Nr.9, 3.§) |  |

Par dalību Eiropas Savienības

programmas “Radošā Eiropa”

projekta “Future DiverCities”

īstenošanā

Pamatojoties uz likuma “Par pašvaldībām” 21.panta pirmo daļu, saskaņā ar 2012.gada 26.oktobra Līguma par Eiropas Savienības darbību 167.pantu un Eiropas Savienības programmas “Radošā Eiropa” kultūras atzara vadlīnijām, kas balstītas uz Eiropas Parlamenta un Padomes regulu Nr.2021/818, izskatot projekta “Future DiverCities” pieteikumu, Liepājas valstspilsētas pašvaldības domes pastāvīgās Izglītības, kultūras un sporta komitejas 2022.gada 12.maija lēmumu (sēdes protokols Nr.5) un pastāvīgās Finanšu komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Apstiprināt līdzdalību Eiropas Savienības programmas “Radošā Eiropa” projektā “Future DiverCities”.

2. Nodrošināt projektam “Future DiverCities” nepieciešamo Liepājas valstspilsētas pašvaldības līdzfinansējumu 58 000 EUR (piecdesmit astoņi tūkstoši *euro*) apmērā, sadalījumā pa gadiem:

2.1. 2022.gadā - 7 000 EUR;

2.2. 2023.gadā - 20 000 EUR;

2.3. 2024.gadā - 18 000 EUR;

2.4. 2025.gadā - 13 000 EUR.

3. Pilnvarot Liepājas pilsētas pašvaldības iestādi “Kultūras pārvalde” veikt visas ar projekta “Future DiverCities” sagatavošanu un īstenošanu saistītās darbības.

4. Atbildīgo par lēmuma izpildi noteikt Liepājas pilsētas pašvaldības iestādes “Kultūras pārvalde” vadītāju.

5. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētāja birojam, Izpilddirektora birojam, Finanšu pārvaldei, Kultūras pārvaldei | |